KURZUS: Termelési logisztika II.

MODUL: I. modul: Termelési logisztika

1. lecke: Termelési tényezők, transzformáció, outputok, a termelés ütemezése

| Tanulási útmutató
Tevékenység
Olvassa el figyelmesen a jegyzet 5-11. oldalán található tananyagot. Ismerje és tudja értelmezni a leckéhez tartozó fontos fogalmakat, összefüggéseket: Termelési tényezők Transzformáció Outputok Termelés ütemezése Keresleti előrejelzés Aggregált tervezés Termelési terv jegyezze meg, hogy a termelés során milyen termelési tényezőket használnak tanulja meg a transzformáció folyamatához mely érték hozzáadó lépések tartoznak, tudja ezeket jellemzőjük alapján meghatározni; megváltoztatás, szállítás, raktározás, ellenőrzés. jegyezze meg, a termékek és szolgáltatások (outputok) főbb jellemzőit, tudjon példákat is mondani, Tekintse át és jegyezze meg a termelés folyamatának ütemezéséhez tartozó tevékenységeket, feladatokat (1. ábra), Ismerje, hogy mit tartalmaz, illetve milyen tevékenységek, feladatok tartoznak, a keresleti előrejelzés, az összesített (aggregált) tervezés és a termelési terv feladatköréhez.
Követelmények
Ön akkor sajátította el megfelelően a tananyagot, ha képes
a tevékenységnél felsorolt fogalmakat, összefüggéseket meghatározni jellemzőjük alapján, felsorolni, hogy a termelés során milyen termelési tényezőket használnak felsorolni, hogy a transzformáció folyamatához mely érték hozzáadó lépések tartoznak, és ezeket jellemzőjük alapján meghatározni; megváltoztatás, szállítás, raktározás, ellenőrzés. Egyértelműen meghatározni a termékek és szolgáltatások (outputok) főbb jellemzőit, és azokhoz példákat is tud rendelni. felsorolni a termelés folyamatának ütemezéséhez tartozó tevékenységeket, feladatokat, példák alapján, egyértelműen meghatározni, hogy milyen tevékenységek, feladatok tartoznak, a keresleti előrejelzés, az összesített (aggregált) tervezés és a termelési terv feladatköréhez.

| Önellenőrző kérdések
1. Jelölje meg, hogy az alábbi állítások közül melyik igaz, melyik hamis!
Termelési tényező az elegendő idő a tevékenységek végrehajtására. |
A termelési tényezők olyan eszközök összessége, amelyek a végtermék részét közvetlen vagy közvetett módon képezik. |
Fontos termelési tényező a tudás, amelynek segítségével alapanyagokból végterméket készítünk. |
Termelési tényezőkhöz tartoznak olyan eszközök, amelyek a végtermék előállítását segítik, de nem képezik általában annak részét. |
2. Jelölje meg az alábbiak közül a helyes állításokat!
| A vállalat működésénél a megváltoztatásnak értékadó szerepéről csak akkor beszélhetünk, ha az valamilyen célszerű fizikai átalakítást takar.
| A szállításnak akkor van értéke, ha dolgok a helyükre kerülnek, pl. a szemétnek értéke van a szeméttelepen.
| A raktározás az értékállóságot biztosítja, értéket nem növel.
| Az ellenőrzés értéket növel, ha tudjuk egy tárgyról, hogy tulajdonságait mások már ellenőrizték.